Diari Oficial de la Generalitat Valenciana


Sumari del DOGV 7031, del 24-05-2013 (2013/5438)

RESOLUCIÓ de 22 de maig de 2013, del director general de Centres i Personal Docent, per la qual es declaren aprovades les llistes provisionals d'admesos i exclosos per a participar en els procediments selectius per a ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per l'Orde 31/2013, de 26 d'abril, de la Conselleria d'Educació, Cultura i Esport, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7031

Data del DOGV
:   24-05-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/5438


Data del document
:   22-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 22 de maig de 2013, del director general de Centres i Personal Docent, per la qual es declaren aprovades les llistes provisionals d'admesos i exclosos per a participar en els procediments selectius per a ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per l'Orde 31/2013, de 26 d'abril, de la Conselleria d'Educació, Cultura i Esport, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers. [2013/5438]  
De conformitat amb el que disposa la base 4 de l'Orde 31/2013, de 26 d'abril, de la Conselleria d'Educació, Cultura i Esport (DOCV 30.04.2013), per la qual es convoquen procediments selectius per a ingrés, accessos i adquisició de noves especialitats, esta Direcció General de Centres i Personal Docent ha resolt:  
  
Primer  
Declarar aprovades les llistes provisionals d'aspirants admesos i exclosos per a participar en els procediments selectius per a ingrés, accessos i per a l'adquisició de nova especialitat en els cossos de professors d'Ensenyança Secundària i professors tècnics de Formació Professional, convocats per l'Orde 31/2013, de 26 d'abril, de la Conselleria d'Educació, Cultura i Esport, la qual serà exposada al públic en la seu de l'esmentada conselleria i en cada una de les direccions territorials d'Educació, Cultura i Esport, les adreces de les quals apareixen en l'annex I a esta resolució. Així mateix, també podrà consultar-se en la pàgina d'Internet: .  
  
Segon  
En les mencionades llistes constaran els cognoms, nom, DNI o document acreditatiu de la nacionalitat en el cas de no tindre l'espanyola, procediment selectiu, cos docent i especialitat pels quals participa, província de preferència per a realitzar l'examen i si estan exempts de la realització de la prova de coneixement dels idiomes oficials de la Comunitat Valenciana, així com la causa d'exclusió en el cas dels aspirants exclosos.  
  
Tercer  
Els aspirants exclosos disposaran d'un termini de 10 dies hàbils, comptats a partir de l'endemà de ser publicada esta resolució, per a poder esmenar el defecte que n'haja motivat l'exclusió. Així mateix, aquells aspirants que hagen detectat errors en la consignació de les seues dades personals podran manifestar-ho en el mateix termini.  
Les reclamacions es dirigiran a la Direcció General de Centres i Personal Docent, i es presentaran per qualsevol de les formes previstes en l'apartat 3.3 de l'orde de convocatòria.  
  
Quart  
Les reclamacions presentades seran acceptades o denegades per resolució expressa del director general de Centres i Personal Docent, per la qual es declararan aprovades les llistes definitives d'admesos i exclosos, que serà publicada en el Diari Oficial de la Comunitat Valenciana.  
  
Quint  
Així mateix, de conformitat amb el que preveu la base 7.1.2 de l'esmentada orde, es convoca els aspirants no exempts a la realització de la prova de coneixement dels idiomes oficials de la Comunitat Valenciana, que tindrà lloc el dia 12 de juny de 2013, a les 17.00 hores, en els llocs especificats en l'annex II a la present resolució.  
  
Sext  
Igualment, de conformitat amb el que disposa la base 7.1.1 de la resolució de convocatòria esmentada, es convoca els aspirants que no posseïsquen la nacionalitat espanyola i el seu coneixement del castellà no es deduïsca del seu origen, que han sigut declarats no exempts, per a la realització de la prova d'acreditació del coneixement d'esta llengua, descrita en l'annex III, el dia 10 de juny de 2013, a les 17 hores, en l'Escola Oficial d'Idiomes de València, carrer del Pla de la Saïdia, número 9.  
  
València, 22 de maig de 2013.- El director general de Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.  
  
  
ANNEX I  
Llocs d'exposició de les llistes provisionals  
d'admesos i exclosos  
  
Conselleria d'Educació, Cultura i Esport  
Av. Campanar, 32  
46367 València  
  
Direcció Territorial d'Educació, Cultura i Esport d'Alacant  
C/ Carratalá, 47  
03479 Alacant  
  
Direcció Territorial d'Educació, Cultura i Esport de Castelló  
  
Av. del Mar, 23  
12973 Castelló de la Plana  
  
Direcció Territorial d'Educació, Cultura i Esport de València  
Edifici PROP II  
C/ Gregori Gea, 14  
46310 València  
  
  
ANNEX II  
Llocs per a la realització de la prova de coneixements   
dels idiomes oficials de la Comunitat Valenciana  
  
Aspirants la província de preferència dels quals per a realitzar la prova siga Alacant:  
Institut d'Educació Secundària Figueras Pacheco  
C/ Fernando Madroñal, 35  
03549 Alacant  
  
Aspirants la província de preferència dels quals per a realitzar la prova siga Castelló o València:  
Institut d'Educació Secundària Campanar  
Pl. Badajoz, s/n  
46671 València  
  
  
ANNEX III  
Prova d'acreditació de coneixement   
del castellà per a estrangers  
  
La prova d'espanyol per a estrangers constarà de les parts següents:  
- Un test de gramàtica i lèxic (20 minuts aproximadament)  
- Dos exercicis de comprensió escrita (40 minuts aproximadament)  
- Dos exercicis de comprensió oral (20 minuts aproximadament)  
  
- Un exercici d'expressió escrita (30 minuts aproximadament)  
- Un exercici d'expressió oral (10 minuts aproximadament)